वैसे ये पहली बार नहीं है जब आम आदमी पार्टी का जुड़ाव देश-विरोधी ताकतों के साथ सामने आया है। आम आदमी पार्टी के नेताओं पर अक्सर ही खालिस्तान अलगाववादियों के प्रति सहानुभूति के आरोप लगते रहे हैं। पंजाब में अपनी राजनीतिक पकड़ को मजबूत करने के लिए राज्य में पार्टी का नेतृत्व खुलेआम अलगाववादी तत्वों का समर्थन कर रहा है। पिछले महीने आम आदमी पार्टी के एक वरिष्ठ नेता सुखपाल खैरा ने खालिस्तान के लिए एक जनमत संग्रह का समर्थन किया था। खैरा ने कहा था, “मैं सिख जनमत संग्रह 2020 आंदोलन का समर्थन करता हूं क्योंकि पीड़ित सिखों को अपने ऊपर हुए अत्याचार के खिलाफ न्याय मांगने का अधिकार है।“ आम आदमी पार्टी से निलंबित सांसद डॉक्टर धर्मवीर गांधी भी खालिस्तान की मांग के लिए सिख फॉर जस्टिस की ओर से प्रस्तावित रेफरेंडम-2020 के समर्थन कर चुके हैं।